als_Latn dik_Latn sag_Latn
Gerd Vaso dhe Enada Hoxha: Roan do të jetë fëmija ynë i vetëm
Pasditen e sotme, çifti i njohur i balerinëve Gerd Vaso dhe Enada Hoxha kanë qenë të ftuar në emisionin “Rudina”.
Ata kanë folur për shfaqjen e tyre më të re, “Liqeni i mjellmave”, ku përveçse do të interpretojnë janë edhe koreografët e saj, si edhe për jetën e tyre familjare.
Enada me Gerdin kanë treguar më tepër për vogëlushin e tyre Roan, i cili ka pasion futbollin dhe jo baletin (si prindërit e tij), ndonëse siç ka thënë mami Nada është tejet i talentuar. Ata e shoqërojnë djalin në bibliotekë dhe kënde lojërash, madje kanë treguar se kalojnë shumë kohë me të.
Balerinët kanë rrëfyer gjithashtu se Roan do të jetë fëmija i vetëm për ta dhe nuk kanë në plan për të pasur një tjetër fëmijë. Ky ka qenë një vendim që çifti i njohur ka marrë duke iu përkushtuar shumë jetës së tyre profesionale. /Blitz.al/
als_Latn als_Latn als_Latn als_Latn als_Latn